
ΑΠΟΦΑΣΕΙΣ 

Αριθμ. 3933 _ (1) 

Απαγόρευση αλιείας σε τμήμα του Σαρωνικού 

Κόλπου, για προληπτικούς λόγους. 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Του άρθρου 62 παρ. 2 περ. β του ν. 4235/2014 «Δι¬ 
οικητικά μέτρα, διαδικασίες και κυρώσεις στην εφαρμο¬ 
γή της ενωσιακής και εθνικής νομοθεσίας στους τομείς 
των τροφίμων, των ζωοτροφών και της υγείας και προ¬ 
στασίας των ζώων και άλλες διατάξεις αρμοδιότητας 
του Υπουργείου Αγροτικής Ανάπτυξης και Τροφίμων» 
(Α' 32), όπως τροποποιήθηκε με το άρθρο 46 παρ. 2 του 
ν. 4384/2016 «Αγροτικοί Συνεταιρισμοί, μορφές συλλο¬ 
γικής οργάνωσης του αγροτικού χώρου και άλλες δια¬ 
τάξεις» (Α' 78). 

β)Τουπ.δ. 73/2015 (Α' 116) «Διορισμός Αντιπροέδρου 
της Κυβέρνησης, υπουργών, Αναπληρωτών Υπουργών 
και Υφυπουργών». 

γ)Τουπ.δ. 97/2017 (Α' 138) «Οργανισμόςτου Υπουρ¬ 
γείου Αγροτικής Ανάπτυξης και Τροφίμων». 

δ)Τον Κανονισμό (ΕΕ)1380/2013 του Ευρωπαϊκού Κοινο¬ 
βουλίου και του Συμβουλίου σχετικά με την Κοινή Αλιευ¬ 
τική Πολιτική (Ε.Ε. 1354), όπωςτροποποιήθηκε και ισχύει. 

ε)Τον Κανονισμό (ΕΕ) 1967/2006 του Ευρωπαϊκού Κοι¬ 
νοβουλίου και του Συμβουλίου σχετικά με τα μέτρα δι¬ 
αχείρισης για τη βιώσιμη εκμετάλλευση των αλιευτικών 
πόρων στη Μεσόγειο Θάλασσα, όπως ισχύει. 


στ) Τον Κανονισμό (ΕΕ) 1259/2011 του Ευρωπαϊκού 
Κοινοβουλίου και του Συμβουλίου σχετικά με την τρο¬ 
ποποίηση του κανονισμού (ΕΚ) αριθμ. 1881/2006 όσον 
αφορά τα μέγιστα επίπεδα διοξινών, παρόμοιων με τις 
διοξίνες ΡΘΒ και μη παρόμοιων με τις διοξίνες ΡΘΒ σε 
τρόφιμα (Ε.Ε. 1320), όπωςτροποποιήθηκε και ισχύει. 

ζ) Του άρθρου 90 του Κώδικα Νομοθεσίας για την Κυ¬ 
βέρνηση και τα κυβερνητικά όργανα (άρθρο πρώτο του 
π.δ. 63/2005, Α'98). 

2. Το με αριθμό πρωτ. 1284/137160/19.12.2017 έγγρα¬ 
φο, της Γενικής Διεύθυνσης Κτηνιατρικής. 

3. Την ανάγκη λήψης έκτακτων προληπτικών μέτρων 
για την προστασία των υδρόβιων οργανισμών στην πε¬ 
ριοχή του Σαρωνικού κόλπου. 

4. Το γεγονός ότι από τις διατάξεις της παρούσας από¬ 
φασης, δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Απαγορεύεται η διενέργεια, αλιείας σε όλα τα αλιευτικά 
εργαλεία, έως την 31η Μαρτίου 2018, εσωτερικά από 
τη νοητή γραμμή Κτήμα Ευταξία Ελευσίνας έως Μπα- 
τσί Σαλαμίνας και από Άκρα Τούρλας Σαλαμίνας έως τη 
Μαρίνα Αλίμου. 

Για τους παραβάτες της παρούσας, εφαρμόζονται 
οι διατάξεις του άρθρου 11 του ν.δ. 420/1970 (Α' 27), 
όπως αντικαταστάθηκε με την παρ. 3 του άρθρου 3 του 
ν. 1740/1987 (Α' 221) και την παρ. 2 του άρθρου 9 του ν. 
2040/1992 (Α' 70) και τροποποιήθηκε με την παρ. 2 του 
άρθρου 8 του ν. 2332/1995 (Α' 181) και της απόφασης 
Υπ.Α.Α.Τ. αριθμ. 3866/78486/14.7.2015 (Β' 1587) «Συ¬ 
μπληρωματικά μέτρα εφαρμογής των ενωσιακών δια¬ 
τάξεων του συστήματος επιβολής μορίων για σοβαρές 
παραβάσεις στον τομέα της αλιείας». 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Δεκεμβρίου 2017 

Ο Υπουργός 

ΕΥΑΓΓΕΛΟΣ ΑΠΟΣΤΟΛΟΥ 

Τεύχος Β'4559/21.12.2017 


Αριθμ. 104044/36624 (2) 

Καθιέρωση διαφορετικού ωραρίου λειτουργίας 

υπηρεσιών του Δήμου Αθηναίων. 

Ο ΣΥΝΤΟΝΙΣΤΗΣ 

ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 3852/2010 (ΦΕΚ 87/Α72010) 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης- Πρόγραμμα Καλλικράτης», όπως 
ισχύει, σε συνδυασμό με τις διατάξεις του ν. 2503/1997 
(ΦΕΚ 107/Α71997) «Διοίκηση, οργάνωση, στελέχωση 
της Περιφέρειας, ρύθμιση θεμάτων για την τοπική αυ¬ 
τοδιοίκηση και άλλες διατάξεις». 

2. Τις διατάξεις του π.δ. 135/2010 (ΦΕΚ 228/Α72010) 
«Οργανισμός της Αποκεντρωμένης Διοίκησης Αττικής», 
όπως ισχύει. 

3. Τις διατάξεις των άρθρων 28 και 28Α του ν. 4325/2015 
(ΦΕΚ 47/Α72015) «Εκδημοκρατισμός της Διοίκησης- Κα¬ 
ταπολέμηση της Γραφειοκρατίας και Ηλεκτρονική Διακυ¬ 
βέρνηση. Αποκατάσταση αδικιών και άλλες διατάξεις» 
όπως συμπληρώθηκε με τις διατάξεις του άρθρου 24 
του ν. 4368/2016 (ΦΕΚ 21 /Α72016) «Μέτρα για την επι¬ 
τάχυνση του κυβερνητικού έργου και άλλες διατάξεις». 

4. Τις διατάξεις του άρθρου 36 του ν. 3584/2007 (ΦΕΚ 
143/Α72007) «Κύρωση του Κώδικα Κατάστασης Δημο¬ 
τικών και Κοινοτικών Υπαλλήλων». 

5. Την 1875/2017 απόφαση του Δημοτικού Συμβουλί¬ 
ου Αθηναίων, περί καθιέρωσης διαφορετικού ωραρίου 
λειτουργίας υπηρεσιών του Δήμου, αποφασίζουμε: 

Καθιερώνουμε 

1) τη λειτουργία κατά τις Κυριακές και αργίες της Δι¬ 
εύθυνσης Εσωτερικού Ελέγχου και Υποστήριξης Συλ¬ 
λογικών Οργάνων του Δήμου Αθηναίων, προκειμένου 
να καλυφθούν οι αυξημένες υπηρεσιακές ανάγκες και ο 
φόρτος εργασίας που προκύπτει λόγω των προγραμμα¬ 
τισμένων και έκτακτων συνεδριάσεων των συλλογικών 
οργάνων του Δήμου, για τη συνεργασία με Υπηρεσί¬ 
ες του Δήμου που λειτουργούν πέραν του κανονικού 
ωραρίου, αποσκοπώντας σε ολοκληρωμένη ενημέρωση, 
βελτίωση, επανασχεδιασμό διαδικασιών και ομαδοποί¬ 
ησή τους, κ.τ.λ., 

2) τη λειτουργία σε 24ωρη βάση καθώς και τη λειτουρ¬ 
γία κατά τις Κυριακές και αργίες του Τμήματος Ελέγχου 
Απασχόλησης της Διεύθυνσης Ανθρωπίνου Δυναμικού 
του Δήμου Αθηναίων, δεδομένου ότι οι αρμοδιότητές 
του επιβάλλουν την εναρμόνιση του ωραρίου του με 
εκείνο των Διευθύνσεων για τις οποίες καθιερώνεται 
εργασία κατά τις Κυριακές και αργίες και σε 12ωρη ή 
24ωρη βάση, 

3) τη λειτουργία σε 24ωρη βάση καθώς και τη λειτουρ¬ 
γία κατά τις Κυριακές και αργίες του Τμήματος Διοικητι¬ 
κού, Εποπτείας και Λειτουργικότητας Δημοτικών Κτιρίων 
και του Γραφείου Προσωπικού Ασφαλείας της Διεύθυν¬ 
σης Αποκέντρωσης και Διοίκησηςτου Δήμου Αθηναίων, 
για τη φύλαξη των δημοτικών κτιρίων επί της οδού Λιο¬ 
σίων 22 και Αθηνάς 63 και την καθαριότητα των εσω¬ 
τερικών χώρων των δημοτικών κτιρίων ευθύνης τους, 


4) τη λειτουργία κατά τις Κυριακές και αργίες της Δι¬ 
εύθυνσης Αστικής Κατάστασης του Δήμου Αθηναίων, 
προκειμένου να εξυπηρετούνται τα αιτήματα των πο¬ 
λιτών, να τελούνται πολιτικοί γάμοι, να δηλώνονται και 
να καταχωρούνται έγκαιρα τα ληξιαρχικά γεγονότα, κ.ά., 

5) τη λειτουργία σε 24ωρη βάση καθώς και τη λειτουρ¬ 
γία κατά τις Κυριακές και αργίες της Διεύθυνσης Επιχει¬ 
ρησιακού Σχεδιασμού, Οργάνωσης και Πληροφορικής 
του Δήμου Αθηναίων, για την εύρυθμη λειτουργία και 
υποστή ριξη των μέσων επικοινωνίας και προβολής που 
έχει στην κατοχή του ο Δήμος και την παροχή διοικητικής 
και τεχνικής υποστήριξης των δημοτικών επιχειρήσεων, 
την αδιάλειπτη λειτουργία των υπηρεσιών του Δήμου, 
την εκπόνηση εργασιών συντήρησης, αντικατάστασης, 
αναβάθμισης και επέκτασης των υποσυστημάτων και 
δικτύων του ΟθϊθΟθπϊθγ και των περιφερειακών μο¬ 
νάδων του Δήμου, για την αδιάλειπτη λειτουργία του 
πληροφοριακού συστήματος, την πραγματοποίηση της 
διαδικασίας «όθςΚυρ», τον έλεγχο των προγραμματισμέ¬ 
νων λειτουργιών των επιμέρους συστημάτων του ΚΥΣ, 
τη λειτουργία του Σεράφειου συγκροτήματος, το οποίο 
λειτουργεί σε 24ωρη εβδομαδιαία βάση κ.ά., 

6) τη λειτουργία κατά τις Κυριακές και αργίες της Διεύ¬ 
θυνσης Παιδικής Ηλικίας, Παιδείας και Διά Βίου Μάθη¬ 
σης του Δήμου Αθηναίων, για τη λειτουργία των ΚΔΑΠ 
και ΚΔΑΠ - ΜΕΑ, την υλοποίηση δράσεων μέσω του 
προγράμματος «ΑΝΟΙΧΤΑ ΣΧΟΛΕΙΑ», την παραχώρηση 
διδακτηρίων για χρήσεις κοινής ωφέλειας και πραγματο¬ 
ποίηση εκδηλώσεων πολιτιστικού, αθλητικού και κοινω¬ 
νικού χαρακτήρα, την άσκηση εποπτείας στο Κοινωνικό 
Φροντιστήριο, τη λειτουργία των Παιδικών Εξοχών στον 
Άγιο Ανδρέα Αττικής κ.ά., 

7) την απασχόληση σε 24ωρη βάση όλες τις ημέρες 
του μήνα των σχολικών φυλάκων και των σχολικών κα¬ 
θαριστριών του Τμήματος Υποστήριξης και Λειτουργίας 
Σχολικών Μονάδων της Διεύθυνσης Παιδικής Ηλικίας, 
Παιδείας και Διά Βίου Μάθησης του Δήμου Αθηναίων, 
για την πρόληψη παραβατικών συμπεριφορών (διαρρή¬ 
ξεις σχολείων και αφαίρεση μηχανολογικού εξοπλισμού 
κ.λπ.), τον έλεγχο και την αποτροπή παραβιάσεων του 
σχολικού περιβάλλοντος από εξωσχολικούς (χρήστες 
ναρκωτικών ουσιών, αστέγους κ.λπ.), τη διαφύλαξη της 
ασφάλειας των μαθητών και εκπαιδευτικών μετασχο- 
λικών δραστηριοτήτων, τον καθαρισμό των σχολικών 
κτιρίων μετά το πέρας των απογευματινών δραστηριοτή¬ 
των (ΚΔΑΠ, ΚΔΑΠ - ΜΕΑ, «ΑΝΟΙΧΤΑ ΣΧΟΛΕΙΑ» κα) κ.λπ., 

8) τη λειτουργία σε 24ωρη βάση καθώς και τη λει¬ 
τουργία κατά τις Κυριακές και αργίες της Διεύθυνσης 
Κοινωνικής Αλληλεγγύης και Υγείας του Δήμου Αθηναί¬ 
ων, για την οργάνωση και επίβλεψη της λειτουργίας του 
Ξενώνα Γυναικών Θυμάτων Βίας και των παιδιών τους, 
του Υπνωτηρίου στην οδό Αλικαρνασσού 49, της Κοινω¬ 
νικής Κατοικίας στην οδό Μπουμπουλίνας 36, στην οδό 
Βρεσθένης 41, της Κοινωνικής Κατοικίας επί της οδού 
Επιδάμνου 5, για τη λειτουργία των δημοτικών ιατρεί¬ 
ων και της αποθήκης Ιατροφαρμακευτικού υλικού, την 
παροχή συμβουλευτικών υπηρεσιών, την εξυπηρέτηση 
ευπαθών ομάδων, την ιατρική υποστήριξη σε αστέγους 
της πόλης, για την υλοποίηση του συγχρηματοδοτούμε- 

νου προγράμματος επισιτιστικής βοήθειας για απόρους, 
την επίβλεψη 25 Λεσχών Φιλίας για άτομα τρίτης ηλι¬ 
κίας με απασχόληση προσωπικού σε δύο βάρδιες, για 
ψυχαγωγία τα Σάββατα και τις Κυριακές - αργίες, την 
προστασία ευπαθών ομάδων, τη διεξαγωγή προγραμμά¬ 
των ό,που απαιτείται κοινωνική έρευνα από κοινωνικούς 
λειτουργούς κ.τ.λ., 

9) τη λειτουργία σε 24ωρη βάση καθώς και τη λειτουρ¬ 
γία κατά τις Κυριακές και αργίες των Τμημάτων Α', Β' και 
Γ' Κοιμητηρίου της Διεύθυνσης Δημοτικής Περιουσίας 
του Δήμου Αθηναίων, προκειμένου να διενεργούνται πό¬ 
σης φύσεως τελετές, να λειτουργούν και να φυλάσσονται 
οι χώροι των οστεοφυλακίων, να εξασφαλίζεται η χρήση 
του ψυκτικού θαλάμου καθ' όλο το 24ωρο, να υπάρχει 
γραμματειακή υποστήριξη των υπηρεσιακών ενεργειών 
και γραφείο παροχής πληροφοριών και ενημέρωσης των 
προσερχόμενων πολιτών, μέχρι τη δύση του ηλίου, να 
διατηρείται η καθαριότητα των χώρων των κοιμητηρίων 
και να φυλάσσονται οι χώροι των κοιμητηρίων όλο το 
24ωρο, 

10) τη λειτουργία τις Κυριακές και αργίες της Διεύθυν¬ 
σης Δημοτικών Προσόδων του Δήμου Αθηναίων, προ¬ 
κειμένου να πραγματοποιούνται οι έλεγχοι από εξωτε¬ 
ρικούς υπαλλήλους, ως προς τη χρήση και τις επιφάνειες 
των ακινήτων, οι έλεγχοι για τις άδειες ίδρυσης λειτουρ¬ 
γίας κέντρων διασκέδασης, παιδότοπων και υπηρεσιών 
παροχής διαδικτύου, οι οποίοι δε δύνανται να γίνονται 
τις καθημερινές, κ.ά., 

11) τη λειτουργία σε 24ωρη βάση καθώς και τη λει¬ 
τουργία κατά τις Κυριακές και αργίες της Διεύθυνσης 
Προμηθειών και Αποθηκών του Δήμου Αθηναίων, προ¬ 
κειμένου να εναρμονιστεί το ωράριο αυτής με εκείνο 
των διευθύνσεων που εξυπηρετεί (καθαριότητας, ηλε- 
κτρολογικού, πρασίνου, συντήρηση οδοποιίας κτλ) για 
τη διαχείριση καυσίμων και λιπαντικών, ανταλλακτικών 
σε 24ωρη βάση, 

12) τη λειτουργία σε 24ωρη βάση καθώς και τη λει¬ 
τουργία κατά τις Κυριακές και αργίες της Διεύθυνσης Κτι- 
ριακής Υποδομής του Δήμου Αθηναίων, για την επίβλεψη 
της εκτέλεσης των έργων, για την άσκηση ποιοτικού και 
ποσοτικού ελέγχου των κατασκευών, για τη διενέργεια 
δειγματοληπτικών ελέγχων, για την αντιμετώπιση εκτά¬ 
κτων περιστατικών βλαβών στα δημοτικά κτίρια, στους 
βρεφονηπιακούς σταθμούς και στα σχολικά κτίρια κ.τ.λ., 

13) τη λειτουργία σε 24ωρη βάση καθώς και τη λει¬ 
τουργία κατά τις Κυριακές και αργίες της Διεύθυνσης 
Δόμησης του Δήμου Αθηναίων, για την εξακρίβωση 
μέσω αυτοψιών των παραβάσεων του νομοθετικού 
πλαισίου που αφορούν σε θέματα χρήσεων γης, εφαρ¬ 
μογής ρυμοτομικού σχεδίου, ορθότητας και ακρίβειας 
των δηλώσεων του ν. 4178/2013 (αυθαίρετα), των υπο¬ 
βαλλόμενων στοιχείων για την έκδοση αδειών εγκρίσεων 
και βεβαιώσεων, την καταγραφή των προαναφερόμενων 
παραβάσεων και την αντιστοίχιση με το υπάρχον αρ¬ 
χειοθετημένο υλικό των τμημάτων, η οποία αφορά όχι 
μόνο το Δήμο Αθηναίων αλλά και τους διοικητικά υπο- 
στηριζόμενους από τη Διεύθυνση Δήμους της πρώην 
Νομαρχίας Κεντρικού Τομέα κ.τ.λ., 


14) τη λειτουργία σε 24ωρη βάση καθώς και τη λει¬ 
τουργία κατά τις Κυριακές και αργίες της Διεύθυνσης 
Οδοποιίας, Αποχέτευσης και Κοινοχρήστων Χώρων του 
Δήμου Αθηναίων, για την εκτέλεση έργων επισκευής 
βλαβών οδοστρωμάτων και πεζοδρομίων, επειγόντων 
μέτρων άρσης επικινδυνότητας σε δρόμους και πεζο¬ 
δρόμια, επειγόντων μέτρων - έργων αντιπλημμυρικής 
προστασίας, για την άμεση αποκατάσταση και τη λήψη 
μέτρων ασφαλείας στους κοινόχρηστους χώρους της πό¬ 
λης (πλατείες, πεζόδρομοι, πάρκα, νησίδες), την παροχή 
εργασίας σε χώρους όπου δεν επιτρέπεται η πραγματο¬ 
ποίηση έργων κατά το σύνηθες ωράριο (χώροι με μεγά¬ 
λη κυκλοφορία οχημάτων και πεζών, χώροι με μεγάλη 
εμπορική και τουριστική δραστηριότητα) κ.ά., 

15) τη λειτουργία κατά τις Κυριακές και αργίες της Διεύ¬ 
θυνσης Σχεδίου Πόλεως και Αστικού Περιβάλλοντος του 
Δήμου Αθηναίων (πραγματοποίηση έργων και εργασιών 
συντήρησης και τοποθέτησης γλυπτών έργων, τοπογρα- 
φικών αποτυπώσεων υπαίθριων χώρων και κτιρίων για 
όλες τις υπηρεσίες του Δήμου, σε ώρες εκτός ωραρίου, 
ώστε να μην εμποδίζονται από τη δραστηριότητα της 
πόλης ή να μην εμποδίζουν τη λειτουργία του χώρου, 
κυκλοφοριακών μελετών και ρυθμίσεων, οι οποίες απαι¬ 
τούν συλλογή στοιχείων και γνώση των κυκλοφοριακών 
συνθηκών σε όλες τις ώρες της ημέρας κ.τ.λ.), 

16) τη λειτουργία σε 24ωρη βάση καθώς και τη λει¬ 
τουργία κατά τις Κυριακές και αργίες της Διεύθυνσης 
Ηλεκτρολογικού του Δήμου Αθηναίων, για τη συντήρηση 
και επέκταση του δικτύου ηλεκτροφωτισμού της πόλης, 
τη συντήρηση πιδάκων, γεωτρήσεων, την αποκατάσταση 
των βλαβών και την ενίσχυση του φωτισμού (σύμφωνα 
με το άρθρο 7 παρ. 6 του ν. 3481/2006 υπάρχει υποχρέ¬ 
ωση αποκατάστασης βλαβών εντός δύο ημερών), την 
κάλυψη των εκδηλώσεων του Δήμου, δεδομένης της 
δυσκολίας των συνεργείων να εργαστούν πρωινές ώρες 
στο κέντρο της Αθήνας, λόγω απαγόρευσης της τροχαίας 
για παρακώλυση κυκλοφορίας καθώς και την ύπαρξη 
ηλεκτροφόρων καλωδίων τρόλεϊ - τραμ, 

17) τη λειτουργία σε 24ωρη βάση καθώς και τη λει¬ 
τουργία κατά τις Κυριακές και αργίες της Διεύθυνσης 
Καθαριότητας - Ανακύκλωσης του Δήμου Αθηναίων, για 
τη διασφάλιση της δημόσιας υγείας και την εν γένει βελ¬ 
τίωση της λειτουργικότητας της πόλης και της ποιότητας 
ζωής των κατοίκων, 

18) τη λειτουργία σε 24ωρη βάση καθώς και τη λει¬ 
τουργία κατά τις Κυριακές και αργίες της Διεύθυνσης 
Μηχανολογικού του Δήμου Αθηναίων, για την υλοποίη¬ 
ση των εργασιών συντήρησης και επισκευήςτων πάσης 
φύσεως τροχοφόρων οχημάτων, για την πλύση, λίπανση, 
τον τακτικό και έκτακτο έλεγχο, για τη συντήρηση και επι¬ 
σκευή των στοιχείων ραδιοεπικοινωνίας και ηλεκτρονι¬ 
κού εξοπλισμού του συνόλου των οχημάτων του Δήμου, 
για την αποθήκευση και τη φύλαξη των χρησιμοποιού¬ 
μενων υλικών και την ηλεκτρονική τήρηση των σχετικών 
αρχείων «εισόδου» και «εξόδου» στην αποθήκη κ.τ.λ., 

19) τη λειτουργία σε 24ωρη βάση καθώς και τη λει¬ 
τουργία κατά τις Κυριακές και αργίες της Διεύθυνσης 
Πρασίνου και Αστικής Πανίδας του Δήμου Αθηναίων, για 
τη συντήρηση του πρασίνου (ποτίσματα σε παρτέρια και 

φυτευτικά διαμερίσματα, έκτακτες κοπές από πτώσεις 
κλαδιών και δένδρων κτλ) που είναι αδύνατον να γίνει 
σε ώρες αιχμής, διότι θα επιβαρυνόταν περισσότερο η 
ήδη ασφυκτική λειτουργία της πόλης, για την περισυλ¬ 
λογή, στείρωση και περίθαλψη αδέσποτων ζώων, για 
απολυμάνσεις δημοτικών κτιρίων κ.ά., 

20) τη λειτουργία σε 24ωρη βάση καθώς και η λει¬ 
τουργία κατά τις Κυριακές και αργίες του Αυτοτελούς 
Τμήματος Διαχείρισης Καθημερινότητας και Πολιτικής 
Προστασίας Δήμου Αθηναίων, για το σχεδίασμά δράσε¬ 
ων ανά κατηγορία κινδύνων (σεισμοί, πλημμύρες, πυρ¬ 
καγιές, καύσωνας - χιονοπτώσεις κτλ), για την προώθηση 
στις αρμόδιες υπηρεσίες των αιτημάτων / παραπόνων ή 
των καταγγελιών των πολιτών μέσω του ηλεκτρονικού 
συστήματος ϋίίζθηε ΡθώΐίοηεΓιίρ Μθηθςθίτίθηΐ, κ.τ.λ., 

21) την απασχόληση του προσωπικού κατά τις Κυρια¬ 
κές και εξαιρέσιμεςτουΤμήματος Κοινωνικής Καινοτομί¬ 
ας και Εθελοντισμού του Δήμου Αθηναίων (εκδηλώσεις 
και δράσεις καινοτομίας και εθελοντισμού, που λαμβά¬ 
νουν χώρα απογευματινές ώρες και Σαββατοκύριακα), 

22) την απασχόληση κατά τις νυχτερινές ώρες των 
καθημερινών ημερών καθώς και την απασχόληση κατά 
τις Κυριακές και αργίες του Αυτοτελούς Τμήματος Δι¬ 
οικητικής Υποστήριξης Δημάρχου, του Γραφείου του 
Προέδρου του Δημοτικού Συμβουλίου, του Αυτοτελούς 
Τμήματος Διοικητικής Υποστήριξης Γενικού Γραμματέα, 
του Αυτοτελούς Τμήματος Διεθνούς Συνεργασίας και 
Δημοσίων Σχέσεων, προκειμένου να αντεπεξέλθουν 
στα ιδιαίτερης φύσης καθήκοντά τους, όπως αναφέρε- 
ται στην υπ'αριθμ. 1875/2017 απόφαση του Δημοτικού 
Συμβουλίου Αθηναίων. 


Από τις διατάξεις της απόφασης αυτής προκαλείται 
δαπάνη ύψους 8.326.587,00 € περίπου, για το μόνιμο 
προσωπικό, σε βάρος του προϋπολογισμού οικονομικού 
έτους 2018 του Δήμου Αθηναίων που θα βαρύνει τους 
ΚΑ: 10.6012.001,10.6012.002,15.6012.001,15.6012.002, 
20.6012.001, 20.6012.002, 30.6012.001, 30.6012.002, 
35.6012.001, 35.6012.002, 40.6012.002, 45.6012.001, 
45.6012.002, ανάλογη δε δαπάνη προκαλείται για τα 
επόμενα έτη σε βάρος των ιδίων κωδικών του προϋπο¬ 
λογισμού του Δήμου. 

Από τις διατάξεις της απόφασης αυτής προκαλείται 
δαπάνη ύψους 2.883.800,00 € περίπου, για το προσωπικό 
με σχέση εργασίας ιδιωτικού δικαίου αορίστου χρόνου, 
του προσωπικού που απασχολείται κατόπιν αποφάσεων 
του Μονομελούς Πρωτοδικείου Αθηνών επί αιτήσεως 
ασφαλιστικών μέτρων καθώς και του προσωπικού με 
σχέση εργασίας ιδιωτικού δικαίου ορισμένου χρόνου, σε 
βάρος του προϋπολογισμού οικονομικού έτους 2018 του 
Δήμου Αθηναίων που θα βαρύνει τους ΚΑ: 0.6031.001, 
10.6022.001, 20.6022.001, 20.6042.001, 45.6022.001, 
45.6042.001 και 60.7341.047, ανάλογη δε δαπάνη προ- 
καλείται για τα επόμενα έτη σε βάρος των ιδίων κωδικών 
του προϋπολογισμού του Δήμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Δεκεμβρίου 2017 
Ο Συντονιστής Αποκεντρωμένης Διοίκησης 
ΣΠΥΡΙΔΩΝ ΚΟΚΚΙΝΑΚΗΣ 

